_:n9b9c8a8d6d1945c680d0579531c41f1dxb0
<http://schema.org/articleBody>
"วินด์ฮุก, 6 เม.ย. (ซินหัว) -- เมื่อวันอังคาร (5 เม.ย.) กระทรวงสิ่งแวดล้อม ป่าไม้ และการท่องเที่ยวนามิเบีย เปิดเผยการสังหารสิงโตตัวก่อปัญหาอายุ 10 ปี ที่เขย่าขวัญผู้คนหลายชุมชนในพื้นที่เซสฟอนเทนและพูรอส แคว้นคูเนเนของประเทศ\nโรมีโอ มูยูนดา โฆษกกระทรวงฯ ระบุว่าสิงโตตัวดังกล่าวมีชื่อกระฉ่อนจากการฆ่าฝูงปศุสัตว์ของประชาชนตั้งแต่ปี 2019 ได้แก่ วัว 12 ตัว ลา 13 ตัว และแพะ 9 ตัว โดยมีการพบเจอสิงโตร้ายตัวนี้ลอบเข้าชุมชนมนุษย์ยามค่ำคืนหลายครั้ง สร้างภัยคุกคามต่อประชาชน และยังแสดงลักษณะที่บ่งชี้ว่ามันไม่เกรงกลัวมนุษย์\nมูยูนดาระบุว่ากระทรวงฯ จำเป็นต้องใช้มาตรการป้องกันก่อนที่สิงโตตัวนี้จะถูกประกาศเป็นสัตว์ก่อปัญหา พร้อมเสริมว่ามันถูกตั้งค่าหัว และสร้างค่าใช้จ่ายในการพิทักษ์ชุมชนที่ได้รับผลกระทบคิดเป็นเงินราว 10,000 ดอลลาร์สหรัฐ (ประมาณ 336,000 บาท)\nการสังหารสัตว์ก่อปัญหาถือเป็นหนึ่งในวิธีการอนุรักษ์ของนามิเบีย โดยเฉพาะการบรรเทาความขัดแย้งระหว่างมนุษย์และสัตว์ โดยชุมชนต่างๆ ที่อยู่อาศัยร่วมกับสัตว์ป่าต่างรู้ถึงความสำคัญของกิจกรรมนี้ที่ช่วยบรรเทาทุกข์จากสัตว์ที่เป็นภัยอันตราย"
<https://news.trueid.net/detail/d8wZjk13AbzQ>